
	Darllen dros fy ngwaith cyn ei gyflwyno



Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion.  Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.

Mynega Edwards (2020) bod ymyriadau yn yr ysgol yn effeithiol ar gyfer atal a thrin problemau ac anhwylderau cyffredin mewn disgyblion. Bwriedir yn yr aseiniad yma i adfyfyrio yn feirniadol ar botensial ymyrraeth sy’n canolbwyntio ar feithrin cynnydd mewn ymddygiad. Yn ogystal, trafodaf sut y gallai gefnogi dysgu a datblygiad disgybl benodol. Byddaf yn trafod yr effaith gall fy ymyrraeth gael ar ddisgybl A, sydd ym mlwyddyn tri yng nghyfnod allweddol 2. Mae disgybl A yn wrwaidd ac yn wyth oed sy’n gweithio ar gam cynnydd 2 o fewn y cwricwlwm newydd i Gymru (Llywodraeth Cymru, 2020). Er bod y dysgwr o allu academaidd canolig, gwelwyd nad oedd ei ymddygiad yn ei ganiatau i ffynnu ymhellach oblegid bod ei ymddygiad ymosodol tuag at ddysgwyr eraill yn ei atal rhag cymryd rhan mewn gweithgareddau grŵp a pâr ac felly yn cael effaith sylweddol ar ei allu i greu perthnasau positif gyda’i gyfoedion. O ganlyniad, roedd disgybl A yn cael ei ynysu o weddill y dosbarth mewn meysydd eraill o’r cwricwlwm.

Rhagwela Edu.gov.mb.ca (d.d t.5.1) “before anything else, getting ready is the secret of success.” O ganlyniad, penderfynias, yn gyntaf, i greu canllaw ymddygiad clir i’w ddilyn a oedd yn cynnwys ymyrraeth sy’n ffocysu ar geisio atal ymddygiad ymosodol y disgybl. Crybwylla The Challenging Behaviour Foundation (2014) bod cynllun cefnogi ymddygiad ar gyfer unigolion sy'n arddangos ymddygiad heriol yn rheolaidd. Fy mwriad wrth greu cynllun yw er mwyn gallu deall a lleihau’r ymddygiad gwael yn gynnar drwy rhoi strategaethau yn ei lle fel fy mod i’n gallu cyllunio ymyrraeth a oedd yn bersonol i’r disgybl dan sylw. 
Awgryma Dreikurs (1968) bod rheswm i bob math o ymddygiad gan bod pob plentyn ag angen gwahanol, ac wrth gyflawni’r angen yma, bydd yr ymddygiad yn gwella. Adleisa Slavin (2009) bod rheoli ymddygiad yn cynnwys dulliau i atal neu ymateb i broblemau ymddygiad fel na fyddant yn digwydd yn y dyfodol. Fodd bynnag, cyfeirir yng ngwaith Glazzard et al (2010) mai un o’r prif ddibenion i reoli ymddygiad yn effeithiol yw i’w wneud yn unigryw i’r dysgwr. Felly, o fewn fy nghanllaw ymddygiad, mae’n ymelaethu’r ymyrraeth fel llyfr sticeri a nodiadau sydd yn bersonol i’r disgybl. Bwriad y llyfr sticeri a nodiadau yw bod disgybl A yn cael roi sticer gwyneb hapus iddo’i hun ar ôl cael ei ganmol yn gwneud unrhywbeth da. Yna, wrth ymyl y sticer, bydd cyfle iddo ysgrifennu nodyn yn egluro, yn ei eiriau ei hun, beth wnaeth o er mwyn derbyn y sticer hwnnw. Ar ddiwedd pob wythnos, bydd cyfle i ddisgybl A drafod ei lyfr gyda dysgwyr eraill y dosbarth fel cyfle i’w adfyfyrio. Dewiswyd y math yma o ymyrraeth fel bod y disgybl yn sylweddoli beth yw’r pethau da y gallai wneud er mwyn ennyn perthynas gyda’i gyfoedion, a bod ganddo’r dewis i wneud gweithredoedd cadarnhaol. Rhoddai’r math yma o ymyrraeth bwyslais ar ganmoliaeth er mwyn hybu ymddygiad gwell. Trafoda Gunten (2020) y weithred o “catch them being good”, a dyma’r dull bydd yn ganolog i’r ymyrraeth. Drwy i’r ymatebion gynhyrchu canlyniadau boddhaol i’r disgybl, bydd y gweithredoedd da yn fwy tebygol o ddigwydd eto (Gray, 2011). Cysyllta hyn â damcaniaeth Skinner (1938) a theory Thorndike (1898) bod y cyflyrru gweithredol yn cynnwys dysgu o ganlyniadau ei ymddygiad (McLeod, 2018). Rhanna Canter (2001, t.7) yr un farn gan nodi “students need to know you will recognize and support positive behaviour just as you will limit inappropriate, disruptive behaviour.”

Er bod yr ymyrraeth yn canolbwyntio’n bennaf ar wella ymddygiad Disgybl A, credaf bod elfen gryf ohono yn hybu datblygiad a dysg y dysgwr hefyd. Noda Llywodraeth Cymru (2015, t.4) dylai bod athrawon yn gwybod sut mae disgyblion “yn datblygu a chynllunio cwricwlwm priodol sy’n ystyried anghenion datblygu plant” er mwyn datblygu y sgiliau sydd angen i fod yn ddisgyblion llawn hyder. Cysyllta hyn â un o bedwar ddibenion Donaldson (2015 t.29) bod unigolion yn datblygu i fod yn “iach, hyderus sy’n barod i fyw bywyd gan wireddu eu    dyheadau fel aelodau gwerthfawr o gymdeithas.” Tybiaf bod fy ymyrraeth yn gwneud hyn mewn ffordd tebyg i hierarchaeth anghenion Maslow (Maslow, 1998). Noda yn model yr hierarchaeth ein holl anghenion unigol fel pyramid, gyda'n gofynion corfforol yn wraidd. Rhaid bodloni'r rhain cyn y gallwn ystyried datblygu’r rhai eraill (Wright, 2005). Yn debyg, mae’r ymyrraeth yn sicrhau datblygiad yn ei ymddygiad drwy fodloni a datblygu nifer o anghenion eraill yn gyntaf, er enghraifft ei angen i deimlon rhan o gymdeithas yr ysgol. Yn fy marn i, mae gan yr ymyrraeth botensial enfawr i agor drysau i ddatblygiad cymdeithasol disgybl A. Dywed SCAN:
Social development can actually impact many of the other forms of development a child experiences. A child’s ability to interact in a healthy way with the people around her can impact everything. (SCAN 2020)
Galluogai’r ymyrraeth daclo hyn yn ei wraidd wrth rhoi cyfle i ddisgybl A drafod ei lyfr sticeri a nodiadau gyda’i gyfoedion yn wythosol. Er nad yw'n datrys y broblem ar unwaith, mae’n caniatau datblygiad graddol fel gall y disgybl ddysgu sut i siarad ag eraill gyda pharch ac felly yn galluogi’r disgybl ddatblygu sgilau o gyfeillgarwch tuag at eraill a chreu cysyltiadau gwerthfawr. Cytuna Crowley (2014 t.156) wrth esbonio bod datblygu dealltwriaeth gymdeithasol yn hanfodol oblegid ei bod yn rhoi cyfle i’r dysgwr gymryd persbectif eraill er mwyn iddo “understand how his or her behaviour affects those others.” Fodd bynnag, pwysleisa Aptalaska.net (d.d.) bod rhaid i hyn gael ei wneud drwy weithredoedd parhaol er mwyn datblygu disgyblion. Temlaf felly drwy rhoi cyfle yn rheolaidd i ddisgybl A adfyfyrio ag eraill, mae’n ei ddatblygu fel person gwerthfawr o gymdeithas am ei bod yn gweld ei ffrindiau yn ei drin yn well o ganlyniad ei ddewis i ymddwyn yn dderbyniol ac felly yn rhoi hwb iddo barhau i wneud hynny. I’r gwrthwyneb, trafoda Lally a Gardner (2013), y gall arferion rheolaidd fod yn her posibl wrth newid ymddygiad anfoddog a all fod yn wrthyn i weithredoedd ysgogol. Felly, bydd rhaid sicrhau bod gan disgybl A bob cefnogaeth posib er mwyn atal unrhyw adlithriad.

Hyderaf bod fy ymyrraeth yn gosod cyfle i ddatblygu’n wybyddol drwy atgyweirio niwronau’r ymennydd i droi ymddygiad da yn fyr-dymor i ymddygiad gwell yn hir-dymor gan ei bod yn pennu cyfle i gymryd cyfrifoldeb drwy feddwl am ei ymddygiad drwy gwestiynu ei weithredoedd. Yn bennaf, digwyddai hyn pan mae disgybl A yn ysgrifennu beth wnaeth yn dda pan yn derbyn sticr yn ei lyfr. Rhoddai hyn gyfle i ddysgu yn wybyddol drwy feithrin a datblygu meddwl yn annibynnol yn gyson (Dewey yn Pound, 2014). Caiff y math yma o ddatblygiad gwybyddol ei amlygu yng ngwaith Dewey (1944) a Vanderstraeten a Biesta (1998) a welir yn Lutz a Huitt (2004, t.2) ble mae “continuous relationship between thinking and doing.” Yn yr un modd, mynega Cowley (2004, t.9) drwy fod yn “calm and consistent” y gellid ddatblygu a dysgu yn wybyddol er mwyn ceisio ymddygiad boddhaol. Dengys ymchwil Piaget (1952) y syniad o ‘schema’ ble mae’r plentyn yn creu cysylltiadau fel proses o gymhathiad a chymhwyso (McLeod, 2018). Mae disgybl A yn dod o gartref ble mae’n gweld ymddygiad ymosodol at eraill yn aml, ac felly ei gymhathiad yw mai dyma’r ffordd cywir i ymddwyn tuag at eraill hefyd gan nad yw’n gwybod yn wahanol. Ar yr un llaw, creda Bruner (yn Pound, 2014), bod gwybodaeth yn cael ei hadeiladu o brofiad a bod plant yn datblygu model ar gyfer deall trwy droi profiadau yn wybodaeth. Canieteir yr ymyrraeth gymhwyso gwybodaeth disgybl A gan ganiatau cyfle i ddisgyblion eraill egluro mai nid drwy ymddygiad gwael mae ennyn perthynas positif ag eraill. Rhoddai’r ymyrraeth siawns i ddisgybl A ddeall er mai dyna yw’r ymddygiad sy’n cael ei ddefnyddio gartref rhwng perthnasau, nid yw’r ymddygiad yna yn dderbyniol. Gyda’r wybodaeth yma, mae’r dysgwr yn gallu newid ei ‘schema’ o ymddygiad addas ac o ganlyniad yn ei ddatblygu yn wybyddol. 

Yn ôl theori Erickson (1958), mae’n rhaid cwblhau 8 cam yn llwyddiannus er mwyn arwain at ddatblygiad o bersonoliaeth iach. Er hyn, gall methu â chwblhau cam yn llwyddiannus arwain at lai o allu i gwblhau camau pellach ac felly personoliaeth cas. Fodd bynnag, gellir datrys y camau hyn yn llwyddiannus yn nes ymlaen (McLeod 2018). Trwy i ddisgybl A weld canlyniadau ei weithredoedd caredig, dysga’r ymyrraeth agweddau o theori 8 cam Erickson o obaith, ewyllus, pwrpas, gallu, ffyddlondeb, cariad, gofal a doethineb. Trafoda Crowley (2014), yn ogystal â phrofi emosiynau, agwedd bwysig arall o ddatblygiad emosiynol yw'r gallu i ddeall emosiynau pobl eraill. Y canlyniad yw ystafell ddosbarth lle mae mwy o ddysgu'n digwydd wrth i ddysgwyr deimlo'n ddiogel, yn llawn cymhelliant ac yn cael eu parchu (Education.gov.gy 2019). Temlaf bod yr ymyrraeth yn cymell disgybl A i wneud yn well ac o ganlyniad yn datblygu ei bersonoliaeth yn emosiynol oblegid bod “knowing who you are and where you fit in and feeling good about yourself…developing respect for others” (Burrell a Riley 2005 t.35). Felly, mae’r ymyrraeth yn rhoi ei hun i ddatblygu lles gwell i’r disgybl gan obeithio dysgu hunan-fri drwy iddo gael meddwl fwy agored (Knowles, d.d). Credaf bod gan yr ymyrraeth botensial i dynnu ar theory Steiner (yn Pound, 2014, t.34) er mwyn datblygu’r unigolyn yn emosiynol ac yn ysbrydol oherwydd mae’n rhoi i’r disgybl “clarity of thought, sensitivity of feeling and strength of will” wrth i’r disgybl deimlo fel ei bod yn llwyddo i ymddwyn yn dda pan yn cael ei wobrwyo gyda sticr. Ar y llaw arall, awgryma Noonan (2017) drwy dim ond roi sticr ar siart nid ydy yn datrys yr hyn sy'n digwydd y tu mewn i’r unigolyn. Felly drwy rhoi ei deimladau i lawr ar bapur, mae’n caniatau’r dysgwr i ddysgu sut i ddeilio gyda teimladau caeth yn well. 

Diffinia Chris Quigley Education (2020) cynnydd fel ehangu a dyfnhau gwybodaeth ar sgiliau, dealltwriaeth ac ymddygiad hanfodol. Golyga hyn nad yw cynnydd o reidrwydd yn golygu symud ymlaen i gynnwys newydd; gall hybu dealltwriaeth o'r un cynnwys, a thrwy hynny, ddyfnhau’r dysgu. Ar y llaw arall, creda Ord (2018) bod angen i athrawon a disgyblion ddeall y cysyniad o gynnydd yn ofalus ac ar y cyd er mwyn iddo weithio yn effeithiol, a bod dilyniant mewn dysgu yn gysyniad a gellir ymchwilio o ran mathau a lefelau. Yn ystod PAP, profais nad yw cynnydd yn lwybr syth. Yn hytrach, gwelais gall dilyniant mewn dysgu, yn enwedig pan yn trafod anhwylder ymddygiad, fod yn ffordd droellog ac mai nid cyrraedd y brig oedd y nôd. Fel arall, y bwriad oedd dathlu’r holl lwyddiannau ar hyd y daith gan bod y disgybl yn “creu cysylltiadau a throsglwyddo dysgu i gyd-destunau newydd” yn gyson. (Llywodraeth Cymru 2020 yn sesiwn 4, ECAD5007C). Honna Gutman a Vorhaus (2012), bod cefnogi cynnydd mewn ymddygiad yn hanfodol wrth i blant symud drwy'r system addysgol, er mwyn eu lles emosiynol ac ymddygiadol ac i sicrhau ymgysylltiad cryf gyda gwaith academaidd. Fodd bynnag, nid oes pwrpas cefnogi cynnydd mewn ymddygiad os nad yw’r disgybl ei hun yn gwybod beth yw’r disgwyliadau ohono (M.I. Lee JD, 2020). Yn yr un modd, trafoda Llywodraeth Cymru (2020) am bwyntiau sy’n angenrheidiol er mwyn cefnogi cynnydd disgyblion sef “sicrhau dealltwriaeth gyffredin o gynnydd, symud ar hyd y continwwm 3 i 16 a chyfathrebu ac ymgysylltu â rhieni/gofalwyr.” Fel bod fy ymyrraeth yn lwyddiant i gefnogi dilyniant mewn dysgu a chynnydd disgybl A, byddwn i’n trafod gyda’r dysgwr yn aml fel ei bod yn ymwybodol o’r hyn sy’n dderbyniol ohono tra hefyd yn ei gynnal wrth iddo ddatblygu ar gyflymder ei hun o fewn y camau cynnydd yng nghwricwlwm Newydd i Gymru (Llywodraeth Cymru, 2020). Drwy cynnal trafodaeth gyda disgybl A yn wythnosol, canieteir i’r athro dracio cynnydd y disgybl wrth iddo weld faint yn fwy o sticeri mae wedi derbyn na’r wythnos ynghynt. Yn yr un modd, dengys theori Marzano (2000) y pwysigrwydd o athrawon wybod sut i gynorthwyo disgyblion i wneud cynnydd. Noda’r theori tair system a'r parth gwybodaeth, y mae pob un ohonynt yn bwysig ar gyfer meddwl, dysgu a chynnyddu. Y tair system yw'r hunan-system, y system metawybyddol, a'r system wybyddol. Wrth wynebu'r opsiwn o gychwyn tasg newydd, mae'r hunan-system yn penderfynu a ddylid parhau â'r ymddygiad cyfredol neu gymryd rhan yn y gweithgaredd newydd. Yna, mae'r system metawybyddol yn gosod nodau ac yn cadw golwg ar ba mor dda y maent yn cael eu gyflawni. Yn olaf, mae'r system wybyddol yn prosesu'r holl wybodaeth angenrheidiol, ac mae'r parth gwybodaeth yn darparu'r cynnwys ar gyfer meddwl yn ddyfnach ac ymhellach (Intel® Teach Program 2012). Credaf bod fy ymyrraeth yn caniatau cynnydd yn y modd yma drwy annog hunan-system disgybl A i ddewis i beidio â parhau gyda ymddygiad gwael ac yn hytrach yn hybu newid agwedd i ymddygiad gwell. Drwy i’r disgybl nodi ei gynnydd yn ei lyfr drwy’r sticeri golygai gall system metawybyddol y dysgwr weld yn glir yr effaith cyflawni. Yna, cyfrannai’r system wybyddol y disgybl drwy droi ymddygiad da yn hir-dymor i’r proses meddwl, felly yn sicrhau cynnydd dros dro yn ei ymddygiad.

[bookmark: _Hlk36920094]Rhoddai fy ymyrraeth siawns i ddisgybl A wneud cynnydd sylweddol o fewn y Cwricwlwm Newydd i Gymru (Llywodraeth Cymru, 2020), drwy ganolbwyntio ar ddatblygu ei allu i ddelio gyda sefyllfaoedd rhwystredig. Daw hyn o dan y Maes Dysgu a Phrofiad Iechyd a Lles, gan graffu ar y disgrifiad dysgu: 
 Rwy’n gallu adnabod rhai mathau o ymddygiad, cyflyrau a sefyllfaoedd sy’n effeithio ar fy iechyd a lles corfforol, ac rwy’n gwybod sut i ymateb a chael cymorth mewn ffordd ddiogel (Llywodraeth Cymru, 2020).
Teimla Dweck (2008) y gallai cynnydd o’r fath ei gyflawni drwy hybu meddylfryd twf. Mae dysgwyr sydd â meddylfryd twf yn credu gyda dyfalbarhad, gwydnwch, ac amrywiaeth o strategaethau, gallant ddysgu a gwella. Efallai y bydd yn cymryd peth trafferth a rhywfaint o fethiant, ond mae ffocws meddylfryd twf ar y broses o gynyddu yn hytrach na’r cyflawniad gorffenedig (Ricci, 2013). Byddai fy ymyrraeth yn amlygu hyn drwy i ddisgybl A peidio â rhoi’r ffidl yn y to o un wythnos i’r llall oblegid bod y llyfr sticeri a nodiadau yn un parhaol ac wrth ganolbwyntio ar ganmol yr ymddygiad da, byddai’n rhoi yr awch a’r angen iddo ddyfalbarhau i wella ei ymddygiad gyda arweiniad ac mewn ffordd ddiogel. Esbonia Bennion (2018) trwy ymgorffori meddylfryd twf mewn dysgu disgybl bob dydd, mae'n helpu i osod sylfaen o hyder a sgiliau iddyn nhw ddatblygu ymhellach ac yn ehangach. Daw hyn law yn llaw gyda gallu’r dysgwr dan sylw i ymuno â thimau chwaraeon, boed o fewn gwersi addysg gorfforol neu yn allgyrsiol oherwydd bod eu hyder wedi cynyddu, canieteir yr ymyrraeth iddo wybod sut i ddelio ag eraill yn garedig ac felly yn atal eraill rhag ei ynysu o wersi ac o ganlyniad yn datblygu ei allu i fod yn rhan o dîm. Petai Disgybl A yn ansicr o sut i ymateb yn bositif mewn sefyllfa, er enghraifft pan mae ei dîm yn colli gêm, gallai edrych yn ôl trwy ei lyfr er mwyn modelu ymddygiad cymeradwy.
Yn yr un modd, credaf bod gan fy ymyrraeth botensial i sicrhau cynnydd yn y Maes Dysgu a Phrofiad Iaith, Llythrennedd a Chyfathrebu:
Rwy’n gallu rhyngweithio gydag eraill, siarad ac ysgrifennu am fy meddyliau, teimladau a barn, gan ddangos empathi a pharch. (Llywodraeth Cymru 2020) 
Byddai’n gwneud hyn drwy ddatblygu perthnasau positif â chyfoedion o ganlyniad adnabod ymddygiad da a drwg, ac felly yn ei ganiatau i gyfrannu yn llwyddiannus at weithgareddau pâr neu grŵp. Cydnabydda Lavis (2016) bod creu cysylltiadau ag eraill yn hanfodol ar gyfer datblygiad iach yn y plentyn gan fod plant sydd â chysylltiad diogel yn gallu rheoli eu teimladau a'u hymddygiadau eu hunain yn well ac yn gallu uniaethu'n well ag eraill. Gall gwaith grŵp helpu disgyblion i gael mwy o ymglymiad yn eu dysgu sydd yn hanfodol pan yn sicrhau cynnydd (Ruel a Bastiaans, 2003). Wrth weithio gyda chyfoedion mewn grŵp, anogir dysgwyr i fynegi eu syniadau a chwestiynu syniadau eraill. Mae hyn yn arwain at broses gymdeithasol o lunio syniadau a datblygu atebion posibl i broblemau. Dylai'r ymgysylltiad gweithredol hwn â chyfoedion mewn dysgu fod yn fwy tebygol o arwain at ddysgu dwfn (Economicsnetwork.ac.uk, 2020). Fodd bynnag, dadleua FIND (d.d) ni ddylai ymyrriadau fyth fod yn gyfyngol ac ar ôl pwyso a mesur credaf bod lle i wella fy ymyrraeth fel eu bod yn datblygu cynnydd y disgybl mewn mwy o feysydd dysgu a phrofiad o fewn y cwricwlwm Newydd i Gymru. Ar y llaw arall, cydnabydda Barriga et al (2002) y gall problemau ymddygiad fod yn rhwystr difrifol tuag at gyrchu’r addysg orau ac felly drwy cael gafael cadarn ar wella ymddygiad yn gyntaf, galluogai i ddisgybl A cael mynediad lawn at y cwricwlwm gan gymryd rhan gyflawn yn ei holl wersi. Er nad yw’r ymyrraeth yn cynyddu gallu mewn maes dysgu penodol, yn hytrach mae’n cael sgil-effaith ar draws y continwwm i gyd ac felly bydd mwy o ganolbwyntiad gan ddisgybl A i’w gynyddu yn gyffredinol yn academaidd.




Ymelaethu ar yr ymyrraeth
· Beth yw’r ymyrraeth
· Beth mae’n ei dargedu: ymddygiad yn deillio o ‘learnt behaviour’ (bandura theori, tud 88 glazzard et al a wright a’r angen i sylweddoli bod gweithredoedd yn effeithio eraill:
+Sticr yn cynrychioli sut mae’r disgybl/eraill yn teimlo pan yn gwneud rhywbeth da
+Cael y disgybl i sylweddoli ei weithred wrth ysgrifennu – Bandura, plant yn dysgu or hyn y maent yn gweld
+Trafod ac adfyfyrio - Rheswm i bob ymddygiad –– cael sylw eraill er mwyn teimlo’n rhan

· Sut byddai’n cael ei weithredu: llyfr gan y disgybl, athrawes i ganmol agwedd da, athrawes i roi sticr gwyneb hapus yn y llyfr pan yn gweld/clywed bod disgybl A wedi gwneud rhywbeth da, disgybl i ysgrifennu beth wnaeth o’n dda e.e ‘Dal y drws ar agor i ffrind’ Ar ddiwedd yr wythnos, cyfle i drafod gyda’r athrawes ac adfyfyrio, trafod beth gallai wneud yn dda wythnos nesaf a gosod targed, cyfle i siarad gyda cyfoedion y dosbarth amdano. 
· Pwy fyddai’n gyfrifol amdano – yr athrawes i ganmol, ond y disgybl fydd yn cofnodi popeth (llais y disgybl, Hart’s ladder or participation) – bodloni sylw
· Pryd fyddai’n cael ei weithredu – canmol ar hyd y diwrnod ysgol OND yr athrawes i fod yn assertive os yn gweld ymddygiad ymosododol (oherwydd diogelwch) Cyfeirio at y llyfr – gofyn wrth y disgybl sut gallai ymateb yn well y tro nesaf fel ei bod yncael sticr yn y llyfr.




Gwerthuso –
OBLAID
· Sylweddoli – helpu iddynt wneud penderfyniadau gwell – realise their impact
· Weledol e.e sticr gwyneb hapus
· Disgybl yn cofio sut mae’n teimlo
· Dysgu pam
· Dysgu triggers y plentyn (i raddau)
· Adnoddau syml – cost effeithiol
YN ERBYN
· Amser i’w lenwi yn ddyddiol
· Dim digon manwl e.e disgybl ddim yn bothered i gofnodi yn iawn
· Ddim yn dangos consequences am ymddygiad drwg
· Dim cyfle i ganmol digon er mwyn cael effaith


· Pam dewis yr ymyrraeth i’r disgybl yma - dysgu ymddygiad gwell, diogelwch eraill, ymddygiad yn effeithio ar ei gynnydd
· Profiadau PAP – gwelwyd ar PAP y math yma o ymyrraeth yn digwydd ar blentyn bl4, OND yn lle nodi beth wnaeth yn dda, roedd yn nodi ar beth wnaeth yn ddrwg, er yn gweithio i’r disgybl yna, gall fod yn anodd canolbwyntio ar y negatives o hyd
· Ystyried y goblygiadau ar gyfer dysgu ac addysgu??

CLO:
Crynhoi
Nodi camau nesaf i’w hystyried – cyflwyno ymyrraeth i’r ysgol gyfan (making other aware of the child’s triggers/ theres no need to shout tud 186), cynnwys rhieni? Tud 95 yn glazzard et al – Hyfforddiant pellach

